రూ.10 వేల కోట్ల నిధుల సమీకరణకు ఎన్‌ఎస్‌ఇ ఐపిఒ
 
న్యూఢిల్లీ, డిసెంబరు 28: ది నేషనల్‌ స్టాక్‌ ఎక్ఛేంజి (ఎన్‌ఎస్‌ఇ) ఐపిఒ జారీకోసం ముసాయిదా దరఖా స్తులను స్టాక్‌ఎక్ఛేంజిల పర్యవేక్షణ సంస్థ సెబీకి దాఖలుచేసింది. మార్కెట్లలో ఐపిఒద్వారా ఎన్‌ఎస్‌ఇ రూ.10వేల కోట్లు సమీకరించాలని నిర్ణయించింది. ప్రస్తుత వాటాదారులకు 20-25శాతం షేర్లు పబ్లిక్‌ కు విక్రయిస్తారు. ఆఫర్‌ఫర్‌సేల్‌ రూట్‌లో ఈ ఐపిఒ ముగుస్తుంది. ఈ ఆఫర్‌లో ఎక్ఛేంజి విలువలు 50 నుంచి 55వేల కోట్లుగా ఉన్నట్లు ఎన్‌ఎస్‌ఇ వర్గాలు చెపుతున్నాయి. ఐపిఒ ద్వారా మొత్తం పదివేల కోట్లు సమీకరించేందుకు లక్ష్యంగా పెట్టుకుంది. డ్రాఫ్ట్‌రెడ్‌ హెర్రింగ్‌ ప్రాస్పెక్టస్‌(డిఆర్‌హెచ్‌పి)ని సెబీ వద్ద దాఖలుచేసింది. జనవరి 31వ తేదీ ఎన్‌ఎస్‌ఇ తుదిగడువుగా నిర్దేశించుకుంది. ఇటీవలికాలంలో అతిపెద్ద ఐపిఒగా ఎన్‌ఎస్‌ఇ ఐపిఒ నమోదవుతుందన డంలో ఎలాంటి సందేహంలేదు. బిఎస్‌ఇ కూడా ఐపిఒకు కసరత్తులు చేస్తోంది. ఐపిఒ ద్వారా రూ.1500 కోట్ల నిధులు సమీకరిం చేందుకు డిఆర్‌హెచ్‌పిని సెబీకి దాఖలుచేసింది. గడచిన సెప్టెంబరులోనే బిఎస్‌ఇ దరఖాస్తు చేసింది. సిడిఎస్‌ఎల్‌ మద్దతు ఉన్న బిఎస్‌ఇ 3.5 కోట్ల షేర్లను విక్రయించేందుకు ఐపిఒ జారీకి సెబీకి దరఖాస్తుచేసింది. ప్రస్తుతం దేశం లో ఎంసిఎక్స్‌ ఒకేఒక్క జాబితా అయిన ఎక్ఛేం జిగా ఉంది. ఎఫ్‌ఎంసిలో విలీనంముందు ఐపిఒకు వచ్చింది. తదనంతరం ఎఫ్‌ఎంసి సెబీలో విలీనం తర్వాత ఒకే నియంత్రణ సంస్థగా ఆవిర్భ వించడంతో అన్నిఎక్ఛేంజిలు కూడా స్టాక్‌ఎక్ఛేంజిలుగానే పరిగణిస్తామని సెబి ప్రకటించింది. కొన్ని నెలల తరబడి ఐపిఒపై విస్తృత ప్రచారం జరిగిన అనంతరం ఐపిఒకోసం 2017 జనవరిలో సిద్ధం అవుతు న్నది. ఈలోపు ఎన్‌ఎస్‌ఇ ఎండి సిఇఒ చిత్రా రామకృష్ణ ఆకస్మికంగా వైదొలగాలన్న నిర్ణయం ప్రకటిం చడం కొంత ఐపిఒ వెనుకబడిందనే చెప్పాలి. ఐపిఒ విధివిధానాల కోసం ఎక్ఛేంజి ఒక కమిటీని కూడా ఏర్పాటుచేసింది. సిటీగ్రూప్‌, మోర్గాన్‌స్టాన్లీ, జెఎంఫైనాన్షియల్‌ ఇన్‌సిట్యూటషనల్‌ సెక్యూరి టీస్‌, కోటక్‌ మహీంద్ర కేపిటల్‌ కంపెనీలను ఈ ఐపిఒ పర్యవేక్షించే బాధ్యతలు అప్పగించింది.